เหตุใดผู้ค้าปลีกจึงกระตือรือร้นในการใช้คริปโต
สิ่งที่ผลักดันและผู้ค้าหันมาใช้สกุลเงินดิจิทัลมี 2 อย่าง คือ ความเชื่อมั่นของผู้ค้าเองว่าการใช้สุกลเงินดิจิทัลจะแพร่หลายมากขึ้น ซึ่งเป็นสิ่งที่เพิ่มโอกาสในการลงทุน และอีกหนึ่งสิ่ง คือ ความสนใจของลูกค้าที่หันมาลงทุนและใช้จ่ายด้วย Crypto มากขึ้น เนื่องจากในขณะนี้ผู้คน 220 ล้านคนทั่วโลกมีบัญชีสกุลเงินดิจิทัล

นอกจากนี้การใช้คริปโตจะทำให้ผู้ค้าได้ประโยชน์จากนวัตกรรมของ DeFi ทำให้เข้าถึงแหล่งเงินทุนได้ทันที ประกอบกับเทคโนโลยีของ Blockchain จะช่วยให้การจัดการภายในองค์กรเป็นระเบียบ โปร่งใสมากขึ้น และง่ายขึ้นด้วย Smart Contract นอกจากนี้การชำระเงินด้วยคริปโตจะเพิ่มความเร็วและประสิทธิภาพของการชำระเงิน ที่สำคัญยังทำให้ประหยัดต้นทุนทางธุรกรรมลง เนื่องจากไม่ต้องผ่านตัวกลาง

ตามรายงานผู้ค้าปลีกเชื่อว่าการชําระเงินด้วย Crypto จะเปลี่ยนประสบการณ์ของลูกค้าและสามารถเพิ่มฐานลูกค้า ทําให้แบรนด์ดูล้ำสมัย ได้เปรียบเหนือคู่แข่ง ซึ่งกลุ่มตัวอย่างกว่า 63% มีความเชื่อมั่นว่าการจ่ายเงินด้วยสกุลเงินดิจิทัลจะส่งผลต่อธุรกิจของพวกเขาแน่นอน จึงมีการศึกษาข้อมูลและเทคโนโลยีที่จะนำมาใช้ในการเปลี่ยนแปลงครั้งนี้ 

โดยเฉพาะผู้ค้าปลีกในตลาดระดับ Luxury จําเป็นอย่างยิ่งที่จะต้องติดตามเทรนด์และพฤติกรรมผู้บริโภคอย่างใกล้ชิด จึงไม่น่าแปลกใจที่แบรนด์ชั้นนําอย่าง Balenciaga, Gucci, Farfetch, Starbucks หรือ Whole Foods ก้าวเข้าสู่วงการ crypto เร็วกว่าแบรนด์อื่น ๆ

อย่างไรก็ตามการรับชำระเงินด้วยสกุลเงินดิจิทัลนี้ยังคงมีความท้าทายในเรื่องของความปลอดภัย การนำประยุกต์ใช้ให้เข้ากับส่วนอื่นๆ ของธุรกิจ การปรับตัวให้เข้ากับกฎระเบียบและการกำกับดูแล นอกจากนี้ความผันผวนของคริปโตก็เป็นเรื่องสำคัญที่ต้องพิจารณา แต่ก็ยังไม่มีความชัดเจนมากนักว่าจะรับเป็นสกุลเงินคริปโตแทน Fiat Currency เลย หรือว่าจะยอมรับ Stable Coin ด้วย